Komisijos Reglamentas (EB) Nr. 2497/96
1996 m. gruodžio 18 d.
nustatantis Europos bendrijos ir Izraelio valstybės asociacijos sutartyje ir Laikinajame susitarime numatytų priemonių taikymo paukštienos sektoriuje tvarką
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 12 d. Tarybos reglamentą (EB) Nr. 2398/96, atidarantį tarifinę kvotą kalakutienai iš Izraelio, kaip numatyta Asociacijos sutartyje ir Laikinajame Europos bendrijos ir Izraelio valstybės susitarime [1], ypač į jo 2 straipsnį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [2] su paskutiniais pakeitimais, padarytais Komisijos reglamentu (EB) Nr. 2615/95 [3], ypač į jo 15 straipsnį,
kadangi iki Asociacijos sutarties įsigaliojimo buvo taikomos prekybos priemonės, patvirtintos 1996 m. gruodžio 22 d. Tarybos ir Komisijos sprendimu 96/206/EAPB, EB dėl Europos bendrijos sudaryto Laikinojo susitarimo dėl prekybos ir su prekyba susijusių reikalų tarp, pirma, Europos bendrijos ir Europos anglių ir plieno bendrijos ir, antra, Izraelio valstybės [4], pasirašytos 1995 m. gruodžio 18 d. ir įsigaliojusios 1996 m. sausio 1 d.;
kadangi turėtų būti numatyta, kad minėtosios priemonės būtų administruojamos taikant importo licencijas; kadangi, neatsižvelgiant į 1988 m. lapkričio 16 d. Komisijos reglamento (EEB) Nr. 3719/88, nustatančio išsamias bendrąsias taisykles dėl žemės ūkio produktų importo ir eksporto licencijų bei išankstinio nustatymo sertifikatų sistemos taikymo [5], su paskutiniais pakeitimais, padarytais Reglamentu (EB) Nr. 2350/96 [6], 8 straipsnį, turėtų būti nustatytos išsamios prašymų teikimo taisyklės ir apibrėžti prašymuose bei licencijose pateikiami duomenys; kadangi taip pat turėtų būti numatyta, kad licencijos būtų išduodamos po svarstymo laikotarpio, taikant, jeigu būtina, vienkartines priėmimo normas;
kadangi, siekiant užtikrinti reguliarų importą, šio reglamento I priede nustatytas kiekis turėtų būti paskirstytas dalimis per metus;
kadangi, dėl to, kad iki 1997 m. sausio 1 d. priemonių negalima taikyti, 1996 m. skirta kvota turėtų būti perkelta į 1997 metus;
kadangi tam, sistema būtų tinkamai administruojama, užstatas už importo licencijas pagal minėtąją sistemą turėtų būti 20 ekiu už 100 kilogramų; kadangi, atsižvelgiant į paukštienos sektoriuje sistemai būdingos spekuliacijos tikimybę, turėtų būti nustatytos tikslios sąlygos prekybininkams patekti į minėtąją sistemą;
kadangi reikėtų atkreipti prekybininkų dėmesį į tai, kad pagal šias licencijas galima įvežti tik tokius produktus, kurie atitinka visus Bendrijoje galiojančius veterinarijos reikalavimus;
kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Visas šio reglamento I priede nurodytos I1 grupės produktų importas į Bendriją pagal priemones, nustatytas Europos bendrijos ir Izraelio valstybės asociacijos sutarties ir Laikinojo susitarimo 1 protokole, vyksta pagal importo licencijas.
Produktų, kuriems tos priemonės taikomos, kiekis ir muitų tarifai pateikti I priede.
Muitų tarifas ar sumažintas muitas numatytas 2 straipsnyje tokiam laikotarpiui, kuriam reikalinga licencija.
2 straipsnis
1 straipsnyje minėtos kvotos paskirstomos taip:
- 25 % nuo sausio 1 d. iki kovo 31 d.,
- 25 % nuo balandžio 1 d. iki birželio 30 d.,
- 25 % nuo liepos 1 d. iki rugsėjo 30 d.,
- 25 % nuo spalio 1 d. iki gruodžio 31 d.
3 straipsnis
1 straipsnyje numatytoms importo licencijoms taikomos tokios taisyklės:
a) prašymų suteikti importo licencijas teikėjai turi būti fiziniai ar juridiniai asmenys, kurie prašymo teikimo metu valstybių narių kompetentingoms institucijoms gali įrodyti, kad jie per kiekvienus iš dvejų ankstesnių metų prieš tuos metus, kuriais teikiamas prašymas, importavo ar eksportavo ne mažiau kaip 50 tonų produktų, kuriems taikomas Reglamentas (EEB) Nr. 2777/75. Tačiau mažmeniniams subjektams ar restoranams, parduodantiems savo produktus galutiniams vartotojams, ši sistema netaikoma;
b) prašyme licencijai įsigyti gali būti nurodyti keli produktai, kuriems priskirti skirtingi KN kodai. Tokiais atvejais visi šie KN kodai pateikiami 16 skirsnyje, o jų aprašymai - 15 skirsnyje.
Prašyme licencijai įsigyti turi būti prašoma leisti įvežti ne mažiau kaip vieną toną ir ne daugiau kaip 10 % atitinkamai grupei nustatyto kiekio per 2 straipsnyje nustatytą laikotarpį;
c) prašymo licencijai įsigyti ir licencijos 8 skirsnyje turi būti įvardyta kilmės šalis; licencijoje numatomas įsipareigojimas importuoti iš nurodytos šalies;
d) prašymo licencijai įsigyti ir licencijos 20 skirsnyje turi būti vienas iš šių įrašų:
Reglamento (CE) no 2497/96
Forordning (EF) nr. 2497/96
Verordnung (EG) Nr. 2497/96
Κανονισμός (ΕΚ) αριθ. 2497/96
Regulation (EC) No 2497/96
Règlement (CE) no 2497/96
Regolamento (CE) n. 2497/96
Verordening (EG) nr. 2497/96
Regulamento (CE) n.o. 2497/96
Asetus (EY) N:o 2497/96
Förordning (EG) nr 2497/96
e) licencijos 24 skirsnyje turi būti vienas iš šių įrašų:
CCT muitai sumažinti, kaip numatyta:
Reglamento (CE) no 2497/96
Forordning (EF) nr. 2497/96
Verordnung (EG) Nr. 2497/96
Κανονισμός (ΕΚ) αριθ. 2497/96
Regulation (EC) No 2497/96
Règlement (CE) no 2497/96
Regolamento (CE) n. 2497/96
Verordening (EG) nr. 2497/96
Regulamento (CE) n.o. 2497/96
Asetus (EY) N:o 2497/96
Förordning (EG) nr 2497/96.
4 straipsnis
1. Prašymus licencijai įsigyti galima teikti tik per kiekvieno laikotarpio, nustatyto 2 punkte, pirmąsias 10 dienų. Tačiau laikotarpio nuo 1997 m. sausio 1 d. iki kovo 31 d. metu prašymus galima teikti tik per pirmąsias 10 dienų nuo šio reglamento įsigaliojimo dienos.
2. Prašymai licencijai įsigyti priimtini tik tada, jeigu prašymo teikėjas raštu pareiškia, kad jis einamajam laikotarpiui nepateikė ir neketina pateikti jokių prašymų dėl tos pačios grupės produktų valstybėje narėje, kurioje pateiktas jo prašymas, ar kurioje nors kitoje valstybėje narėje.
Jeigu tas pats prašymo teikėjas pateikia daugiau nei vieną prašymą dėl tos pačios grupės produktų, visi to asmens prašymai yra nepriimtini.
3. Už visus 1 straipsnyje nurodytų produktų importo licencijų prašymus paliekamas 20 ekiu 100-ui kilogramų užstatas.
4. Penktą darbo dieną nuo prašymų teikimo laikotarpio pabaigos valstybės narės praneša Komisijai apie kiekvienam grupės produktui pateiktus prašymus. Tokiame pranešime turi būti prašymų teikėjų sąrašas ir prašomo leisti įvežti šios grupės produktų kiekio suvestinė.
Visi pranešimai, taip pat apie tai, kad nebuvo pateikta jokių prašymų, nustatytą darbo dieną siunčiami teleksu arba faksu, naudojant šio priedo II straipsnyje pateiktą formą, jeigu nebuvo pateikta prašymų, arba II ir III prieduose pateiktas formas, jeigu buvo pateikta prašymų.
5. Komisija kuo greičiau nusprendžia, kokią 3 straipsnyje minėtuose prašymuose įvardyto kiekio dalį gali būti leista įvežti.
Jeigu prašymuose išduoti licenciją įvardytas kiekis didesnis negu galimas kiekis, Komisija nustato vienkartinę priėmimo normą, išreiškiamą procentine kiekio, kuriam pateiktas prašymas, dalimi.
6. Komisijai priėmus sprendimą, licencijos išduodamos per kuo trumpesnį laikotarpį.
7. Pagal šias licencijas galima įvežti tik tokius produktus, kurie atitinka visus Bendrijoje galiojančius veterinarijos reikalavimus.
5 straipsnis
Reglamento (EEB) Nr. 3719/88 21 straipsnio 2 dalyje importo licencijų galiojimo laikotarpis yra 150 dienų nuo faktiško išdavimo datos.
Pagal šį reglamentą išduotos importo licencijos neperleidžiamos.
6 straipsnis
Reglamentas (EEB) Nr. 3719/88 taikomas nepažeidžiant šio reglamento nuostatų.
Tačiau, neatsižvelgiant į Reglamento (EEB) Nr. 3719/88 8 straipsnio 4 dalį, pagal šį reglamentą įvežamas kiekis negali būti didesnis negu tas, kuris įrašytas importo licencijos 17 ir 18 skirsniuose. Licencijų 19 skirsnyje atitinkamai įrašomas skaičius "0".
7 straipsnis
Įvežtais produktais leidžiama laisvai prekiauti pateikus judėjimo pažymą EUR 1, Izraelio valstybės išduotą pagal 3 protokolą, pridėtą prie Asociacijos sutarties ir Laikinojo susitarimo.
8 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. gruodžio 18 d.